text: [{"text_idx": "#000003", "text": "Kuntento na sab ko nga di magluto ug sud-an sa balay kay adunay sobra nga law-uy sa milabay nga gabii nga gibutang sa refrigerator. Busa nagrelax ko pinaagi sa pagtan-aw ug DVD movie. Pero wa pa gani maplastar ang akong lubot sa sofa miabot si JB, ang karaho nakong pag-umangkon nga wa motunga kaniadton milabayng Domingo kay duna kuno\u2019y giadto sa Digos."}, {"text_idx": "#000004", "text": "\u201c\u2018Kol, maayong buntag nimo diha. Mora ug husto gyud ako tayming ani ba. Nagrelax ka diha ug tingkape na pod. Seguro ko magpatimpla ka ug kape kang Auntie Nene karon taudtaud.\u201d"}, {"text_idx": "#000005", "text": "\u201cO\u2019 Doy, nabanhaw man lagi ka. Wa man ka niadtong milabay nga Domingo. Kumusta man imong gilakaw didto sa Digos?\u201d, dali nakong pangutana kang JB. Tubag sa akong pag-umangkon, \u201cMalas \u2018Kol; pildi mi.\u201d"}, {"text_idx": "#000007", "text": "\u201cUnya karon, ang imong gipildi didto sa Digos, di to nimo sinikwat gikan sa imong sweldo?\u201d Matud ni JB nga alanganin sa iyang tubag, \u201cAw, mao gyud \u2018Kol. Pero dugay to nako nga ipit-ipit sa akong pitaka matag sweldo o di ba matag higayon nga makadaog ko. Di nako ihurot ug hatag kay usahay kalitkalit man gud ning galgal sa sabong \u2018Kol, Lisod pod balibaran; mora pod ta ug addict sa shabu ngs motumaw gyud ang atong pagkinahanglan.\u201d"}, {"text_idx": "#000008", "text": "\u201cOkay Jib, naa na gyud atong kape. Nag-aso-aso ang kainit ana. Basin mapaslot ang imong wait sa init. Gikan pa gyud na sa gipabukal sa imong Auntie.\u201d"}, {"text_idx": "#000010", "text": "\u201cBuang nimo. Lain na imong sabot sa wa na koy kaya no? Imo huna-huna kadtong imong kanunay nga gihimo karon kay bata pa man mong mag-asawa. Di na mao akong gikpasabot Doy. Hugaw kaayo ka ug huna-huna Jib ba.\u201d"}, {"text_idx": "#000011", "text": "\u201cIkaw man gud \u2018Kol; di ba naa ka sa media? Di ba ang role sa inyong propesyon kinahanglan klaro ang tanan nga mensahe nga buot ninyo ipadangat sa publiko? Okay, unsa man diay buot nimo ipasabot sa imong gisulti nga wa na kay kaya?\u201d\nTubag nako, \u201cJib, may edad na ko...\u201d \u201cO, mao lagi na im,ong gipasabot....\u201d \u201cHoy, ikaw buanga ka hipuson ko na imong kape karon.\u201d Mihagikhik na pod katawa si JB dayong ingon, \u201cBitaw \u2018Kol, padayon sa imong gisulti ganiha.\u201d"}, {"text_idx": "#000013", "text": "\u201cAw, hapit na man mo umentohan sa inyong pensyon \u2018Kol. Di ba mao na pasalig sa Kamara nga ilang paningkamutan nga mapalusot ang resolusyon nga magmando sa pagpataas sa pensyon bali P2,000 ug nga kini himuon sa makaduha ka installment. Bali usa ka libo karon daw pagsulod sa bag-ong tuig?\u201d"}, {"text_idx": "#000014", "text": "\u201cDi kaayo nato saligan ang Kamara Jib kay bisan pa ug kalusot sa ilahang kabahin kinahanglan pod aduna kini susamang bersiyon sa Senado. Unya hapit na baya mag Christmas break ang Kongreso. Basin di na nila maakatar ang resolusyon sa umento sa pensyon.\u201d"}, {"text_idx": "#000016", "text": "\u201cGunggonga gyud nimo Jib uy. Alangan na man gamiton nako sa akong \u2018major vices\u2019 ang pensyon ni auntie nimo. Perting bukoha nako ana.\u201d \u201cBright gyud diay ka \u2018Kol. Segurista gyud ka nga di mapangka sa imong mga sekreto. Pero unsa man ang tsansa anang pension increase \u2018Kol?\u201d \u201cJib, hangtud mosulod sa akong account ang dugang kantidad diha pa ko motuo. Seguro pod ko nga karon nag \u2018grandstanding\u2019 man lang na mga kongresista nga nag-ingon nga molusot na ang resolusyon sa di pa matapos ang tuig, ug nga ma-release ang umento sugod sa Enero sunod tuig. Di na ko bag-o sa kinaiya sa mga kongresista; labi na karon nga dugay pa kaayo ang sunod eleksiyon."}, {"text_idx": "#000017", "text": "\u201cBasin abutan pa nga mo-retire ko \u2018Kol, di pa maaprubahan ang pension increase kon sundon nato imong ideya sa kalangayan sa kongreso.\u201d"}, {"text_idx": "#000018", "text": "\u201cAh, diha Jib mora ug moabot na gyud na increase sa pensyon. Huna-hunaa gud nga kinahanglan pa ka ug mga 29 ka tuid una makapensyon. Basin sobra pa kay bata pa man ka kaayo; mao na nga dako ka pa ug kaya.\u201d"}, {"text_idx": "#000021", "text": "\u201cJoke lang to \u2018Kol uy. Mora pod sa joke sa kongreso nga ilang ipalusot ang umento sa pensyon sa di pa sila mag Christmas break.\u201d"}, {"text_idx": "#000022", "text": "\u201cAto na hibaw-an Jib karon sunod mga adlaw kon kumedya lang to sa Kamara ilang gisulti. Sigi, tiwasa na na imo kape aron mopauli na. Basin anhi pa ka maniudto sa balay. Di ko gusto mahimo na nimo \u2018major vice.\u2019 Kinahanglan \u2018minor vice\u2019 lang nimo ang pagsulopot dinhi kausa kada semana. Diha na gyud mi klaro nga di ka \u2018afford\u2019 Jib.\u201d"}]